open-index/open-wikipedia-markdown huggingface dataset:
Norbert Bödör

**Norbert Bödör** (* 28. august 1977) je kontroverzný slovenský podnikateľ.

Je synom Miroslava Bödöra († 2023), ktorý vlastnil súkromnú bezpečnostnú služby Bonul. Počas bývalých vlád strany Smer získavala lukratívne štátne zákazky.

Norbert Bödör čelí obžalobe v kauzách Dobytkár a Očistec. Prvá sa týka korupcie v Pôdohospodárskej platobnej agentúre, druhá jeho vplyvu na Policajný zbor, kedy ho viedol Tibor Gašpar.

## Životopis
Narodil sa 28. augusta 1977 v Nitrianskych Hrnčiarovciach. V mladosti bol spájaný s MMA a niektorými známymi zápasníkmi, ako Attilou Véghom.

Pôsobil ako majiteľ futbalového klubu FC Nitra. Mal podniky v stavebníctve, lízingových službách, vinárstve (penzión Pivnica Radošina) a prevádzkoval vínnu pivnicu, pričom profitoval aj z dotácií eurofondov. S Norbertom Bödörom je spájaný aj nitriansky hotel Zlatý kľúčik.

Má silné väzby na Smer‑SD a osobnosti ako premiér Robert Fico či bývalý šéf polície Tibor Gašpar. Fico ho dokonca prijal na Úrade vlády, čo vyvolalo kritiku v médiách 

Z Threema komunikácie s Marianom Kočnerom vyplynulo, že mal prístup k citlivým policajným informáciám, vplyv na vyšetrovania a slúžil ako „vybavovač“.

### Aktuálne trestné stíhanie
* Kauza Dobytkár – obvinený z korupcie pri žiadostiach o dotácie cez Pôdohospodársku platobnú agentúru (šlo o vypratie cez 3,7 mil. €). Najvyšší súd v rozhodovaní o väzbe prirovnal kauzu Dobytkár k „megastroju korupcie a prania špinavých peňazí“. Okrem Bödöra je v nej obžalovaných ďalších sedem osôb a päť firiem.

* Kauza Očistec – obvinenie z vytvorenia organizovanej zločineckej skupiny, ktorá mala manipulovať policajné vyšetrovania pod vedením Gašpara.

Rovnako čelí ďalším obvineniam z legalizácie príjmov z trestnej činnosti, vrátane prania špinavých peňazí. Bol viacnásobne zadržaný, väzobne stíhaný, no Najvyšší súd ho niekoľkokrát prepustil — naposledy v januári 2022.

## Referencie

## Externé odkazy
* Luxusní nemovitosti vlastní rodina Výbohových nebo Norbert Bödör. Exministr si byt pronajímá od manželky, investigace.cz, 21. 5. 2024
* Norbert Bödör konečne vypovedal. Nerozumie, z čoho je obžalovaný, DennikN.sk, 12. 10. 2022
* Slovenská kauza Dobytkář: Oligarcha Bödör čelí novému obvinění. Měl „vyprat“ statisíce eur z korupčního kolotoče, Ekonomickydenik.cz, 4. 5. 2021
* Trvalý pobyt v Dubaji, vinárstvo, trénoval Végha a vybavoval veci pre Kočnera. Kto je Norbert Bödör?, refresher.cz, 6. 7. 2020
* Norbert Bödör, investigace.cz, 27. 2. 2020

Kategória:Slovenskí podnikatelia
Výtok z bradavky

náhľad|Materské mlieko vychádzajúce z bradavky
**Výtok z bradavky** alebo **bradaviek** je tekutina vytekajúca z bradavky pri stlačení alebo nestlačení prsníka. Výtok môže byť mliečny, číry, zelený, hnisavý, krvavý alebo slabo žltý. Konzistencia môže byť hustá, riedka, lepkavá alebo vodnatá.

## Príčiny
Výtok z bradaviek môže byť normálny, napríklad materské mlieko v neskorom tehotenstve alebo po pôrode a u novorodencov počas prvých týždňov života. Môže to byť tiež normálne po stláčaní, u žien v reprodukčnom veku. Pravdepodobne ide o abnormálnu situáciu, ak sa vyskytuje u mužov, obsahuje krv, pochádza iba z jedného prsníka alebo je spojená s hrčkou v prsníku, opuchom, začervenaním alebo zmenami na koži. Medzi príčiny abnormálneho výtoku patrí intraduktálny papilóm, ektázia mliekovodov, upchatý mliekovod, infikovaný prsník (mastitída alebo absces prsníka), rakovina prsníka, niektoré lieky a stavy, ktoré zvyšujú prolaktín.

## Určenie
Výtok mlieka u netehotných a nedojčiacich žien sa určuje odlišne od iných abnormálnych výtokov z bradavok. Príčinu možno často určiť na základe symptómov a vyšetrenia. Vykonanie krvných testov môže vylúčiť nízkej hladiny štítnej žľazy alebo vysokej hladiny prolaktínu. Medzi ďalšie testy môže patriť mamografia, ultrazvuk prsníkov, biopsia prsníka alebo biopsia kože.

## Liečba a epidemiológia
Liečba závisí od základnej príčiny. Ektázia mliekovodov sa môže liečiť chirurgickým odstránením postihnutých vývodov. Infekčné príčiny môžu vyžadovať antibiotiká alebo incíziu a drenáž. Výtok z bradavky je treťou najčastejšou ťažkosťou žien v oblasti prsníkov, po bolesti prsníkov a hrčke v prsníku. Približne 3 % prípadov rakoviny prsníka je spojených s výtokom.

## Referencie

## Pozri aj
* galaktorea
* laktácia
* upchaté mliekovody
* preplnené prsníky
* materské mlieko

## Zdroj

Kategória:Choroby prsníkov
Kategória:Dojčenie
Bojová skupina SS Dietz

**Bojová skupina SS Dietz** bola nemecká improvizovaná bojová skupina zostavená z bývalých zamestnancov Hlavného úradu SS a Ríšskej pošty, ktorá bola po vypuknutí Slovenského národného povstania podriadená 2. septembra 1944 nemeckej skupine SS Schill. Tá totiž musela odoslať všetky svoje tanky ku Strečnu, kde Nemci narazili na nečakane tvrdý odpor. Vzhľadom na nízku bojovú hodnotu plnila skupina pomocné úlohy v tyle skupiny SS Schill. 

## História jednotky
### V Slovenskom národnom povstaní
Bojová skupina bola 2. septembra presunutá do Nitry. 3. septembra sa presunula na východ, aby chránila prístup k Nitre od Zlatých Moraviec. Prví nemeckí vojaci v dvoch autobusoch a viacerých nákladných autách dorazili do Zlatých Moraviec v neskorých popoludňajších hodinách. Došlo k prestrelke so zadným vojom ustupujúcich povstalcov, ktorá bola bez obetí.

Nemecká okupácia Zlatých Moraviec neodradila gen. Goliana od zámeru dobyť Nitru. Vyslal 1 prápor 1. partizánskej brigády J. V. Stalina v sile 600 mužov, ktorý do Zlatých Moraviec vstúpil 4. septembra. Bojová skupina Dietz bez boja ustúpila. Partizánsky prápor bol však už 5. septembra odvelený na kritický úsek frontu k Turčianskemu sv. Martinu. Skupina Dietz po ústupe zo Zlatých Moraviec sformovala obranu na čiare NevericeBeladiceTesáre nad ŽitavouMlyňany. Hlavné povstalecké sily sa stiahli zo Zlatých Moraviec, no do mesta vysielali hliadky.

14. septembra vyslal SS Sturmbannführer Dietz smerom na Hronský Beňadik prieskum, ktorý sa dostal pri obci Nemce do prestrelky s povstaleckou rotou npor. Štefana Noska a mal osem obetí. Napriek tomu, že sa oddiel Dietz stiahol, povstalci sa pod dojmom hroziaceho útoku stiahli k Novej Bani. Skupina Dietz takmer štyri týždne nevyvíjala žiadnu činnosť a Zlaté Moravce obsadila až 12. októbra. O ďalšom pôsobení skupiny Dietz až do potlačenia povstania nie sú správy. 

### Po potlačení povstania
Na Silvestra 1944 sa skupina Dietz spolu s mechanizovaným plukom SS „Schill“ presunuli do priestoru BratislavaŠamorínSenec, kde popri výcviku a strážnej službe budovali obranné postavenia. Niekoľko rôt sa zapojilo do bojov proti sovietskym vojskám na predmostí Hrona medzi Štúrovom a Kamenínom. Následne bol mechanizovaného pluku SS „Schill“ a bojovej skupiny Dietz sformovaný 86. dobrovoľnícky granátnický pluk SS „Schill“, ktorý sa stal súčasťou novovznikajúcej 32. SS-Freiwilligen-Grenadier-Division „30. Januar“. 2. februára 1945 86. pluk SS „Schill“ opustil Slovensko. V apríli 1945 sa zúčastnil bitky o Seelowské výšiny a bol obkľúčený v kotle pri Halbe. SS Sturmbannführer Sepp Dietz sa dokonca stal veliteľom pluku po smrti SS-Ostubaf. Ecchera. Zvyšky divízie „30. Januar“ sa vo štvrtok 3. mája 1945 vzdali pri mestečku Tangermünde americkým jednotkám.

## Referencie

Kategória:Nemecké vojenské jednotky druhej svetovej vojny
Dietz
Silvia Mária Fecsková

PaedDr. Mgr. **Silvia Mária Fecsková** (* 31. december 1958, Prešov) je slovenská muzikologička, zbormajsterka, publicistka, pedagogička, dramaturgička a hudobná manažérka.

## Životopis
V roku 1978 absolvovala Gymnázium Bardejov (dnes Gymnázium Leonarda Stöckela). Od roku 1975 pracovala ako regenschori na Rímsko-katolíckom farskom úrade v Bardejove. V rokoch 1979 až 1982 súkromne študovala dirigovanie u prof. Jaroslava Malinu a hru na organe, dirigovanie speváckeho zboru a gregoriánskeho chorálu v Prahe u prof. Miroslava Venhudu. V roku 1986 absolvovala Katedru hudobnej vedy Filozofickej fakulty Univerzity Komenského v Bratislave. V rokoch 1987 až 1989 bola štipendistka Slovenského hudobného fondu. V rokoch 1989 až 1990 pracovala v Mestskom kultúrnom a spoločenskom stredisku v Bardejove ako referentka pre dovážaný program a koncerty.

V roku 1990 bola odborná asistentka na Katedre hudobnej výchovy Pedagogickej fakulty Univerzity Pavla Jozefa Šafárika v Prešove (dnes súčasť Prešovskej univerzity). Následne bola v období 1991 až 2000 odbornou asistentkou na Filozofickej fakulte UPJŠ a (z nej vzniknutej) Filozofickej fakulte Prešovskej univerzity. Zároveň v rokoch 1996 až 1999 študovala teóriu liturgickej hudby na teologickom inštitúte Aloisianum.

Pracovala na dramaturgii viac ako 270 hudobných koncertov, festivalov a podujatí. Bola zbormajsterkou viacerých zborov: Chrámový zbor Dómu sv. Egídia v Bardejove (19751987), Chrámový zbor Rímskokatolíckeho farského úradu vo Svidníku (19901991) a Evanjelický a.v. miešaný zbor Zachariáša Zarewutia v Bardejove (19932015). S týmto zborom „naštudovala viac ako 184 kompozícií“.

## Dielo
Spolu s Irenou Medňanskou napísala knihu o skladateľovi, pedagógovi, hudobníkovi a organizátorovi hudobného života Jozefovi Grešákovi. Počas socialistického režimu mala zákaz publikovania a tak jej práce vychádzali pod kódmi „-sf-, -SF-, -sivá-, -SIVÁ-, -les-, LES-“

## Ocenenie
* Cena primátora mesta Bardejov (2017) „za neustálu činnosť pri propagácii osobnosti Bardejova a Bardejovského okresu, za propagáciu hudobného života mesta, publikačnú činnosť, prípravu výstav, náučných cyklov a za neustálu prípravu mladých talentov na ďalšie štúdium. Nezanedbateľné je spoluautorstvo a realizácia všetkých podujatí v rámci Roka Jozefa Grešáka, čím bardejovského rodáka predstavila nielen Bardejovčanom, ale aj obyvateľom Slovenska.“

## Referencie

## Externé odkazy
* Silvia Mária Fecsková na webe Hudobného centra

Kategória:Osobnosti z Prešova
Kategória:Slovenskí hudobní pedagógovia
Kategória:Slovenskí stredoškolskí pedagógovia
Kategória:Slovenskí vysokoškolskí pedagógovia
Kategória:Vyučujúci na Pedagogickej fakulte Prešovskej univerzity v Prešove
Kategória:Vyučujúci na Filozofickej fakulte Prešovskej univerzity v Prešove
Lille (rozlišovacia stránka)

**Lille** môže byť:

* francúzske mesto, pozri Lille
* obvod v departemente Nord, pozri Lille (obvod)
* belgická obec, pozri Lille (Belgicko)
* mesto duchov a bývalá dedina v juhozápadnej Alberte v Kanade, pozri Lille (Alberta)
* debutový sólový singel Lisy Hanniganovej, pozri Lille (pieseň)
Kavej

***Kavej*** je slovenská komédia Lukáša Zednikoviča z roku 2024. Film sa natáčal v lete 2023 najmä v Prešove, Kysaku, Finticiach, Petrovanoch a Košiciach. Film nadväzuje na rovnomenný internetový seriál.

## Dej

Film ukazuje príbeh mladej rodiny, ktorá cestuje z Bratislavy na východné Slovensko. Hlavnými hrdinkami príbehu o láske, priateľstve a rodine sú Klára (Anna Jakab Rakovská) a Veronika (Jana Kovalčiková). Náhodné stretnutia počas cesty vo vlaku i v rodisku Kláry a rôzne situácie poukazujú na to, ako si sami zbytočne komplikujeme život. Prehliadame skutočné hodnoty a nevnímame šťastie okolo seba, skladajúce sa z maličkostí. Počas svojho pobytu v rodnej obci obe mladé ženy zažijú stretnutia plné nečakaných situácií, ktoré ich životy otočia naruby. Zásluhu na tom majú tri svadby a jeden pohreb, okolo ktorých sa toho dokáže udiať viac ako dosť.

## Herecké obsadenie
Zdroj:

* Jana KovalčikováVeronika
* Anna Jakab RakovskáKlára
* Pavol Šimun
* Tomáš Turek
* Lenka Barilíková Spišáková
* Branislav Matuščin
* Peter Stašák
* Jakub Miščik
* Eva Pavlíková
* Ján Pisančin
* Dana Droppová
* Michal Soltész
* Milo Kráľ
* Dominika Kavaschová
* Domi Haly
* Peter Nádasdi
* Ľubomír Bukový

## Referencie

## Externé odkazy
* 
* 

* 

Kategória:Slovenské filmové komédie
Kategória:Filmy z 2024
Kategória:Filmy podľa názvu
Turistická značkovaná trasa číslo 8415

**Turistická značkovaná trasa číslo 8415** je krátka žltá trasa v Strážovských vrchoch. Spája Bojnické kúpele s turistickou trasou 0811 a je dlhá 2,5 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

8415
8415
Goar

**Goar** môže byť:

* vládca Alanov v 5. storočí, pozri Goar (vládca)
* pustovník zo 6. storočia, pozri Goar (svätec)
Futbalistka roka (Slovensko)

**Futbalistka roka 2008** bol 1. ročník ankety Futbalistka roka. Vyhlásenie sa uskutočnilo 26. marca 2009 v bratislavskom hoteli Holiday Inn. Ocenenie pre najlepšie futbalistky sa odovzdáva za uplynutý rok súbežne s cenou Futbalista roka a cenou Petra Dubovského 2008. Ocenenie získala 19- ročná stredopoliarka Veronika Klechová s počtom bodov 14, pôsobiaca v klube ŠK Slovan Bratislava. Na druhom mieste skončila Marcela Lukácsová z FK Slovan Duslo Šaľa s počtom bodov 13 a na treťom Eva Kolenová taktiež z FK Slovan Duslo Šaľa s 8 bodmi.

V druhom ročníku najlepšej futbalistky SR za rok 2009 sa stala premiérovo Dominika Škorvánková zo slovenského futbalového klubu ŠK Slovan Bratislava s počtom bodov 22, ktorej ako prvej zagratuloval generálny sekretár SFZ Miloš Tomáš. Ako druha skončila Eva Kolenová z futbalového klubu Slovan Duslo Šaľa s počom bodov 15 a ako tretia sa umiestnila Viera Králiková z futbalového klubu ŠKF VIX Žilina s počtom bodov 9.

Najviac ocenení a to jedenásť má Dominika Škorvánková.

## Futbalistka roka

Zdroj.

## Referencie

Kategória:Ženský futbal na Slovensku
Kategória:Futbal na Slovensku
Kategória:Slovenské futbalové ocenenia
Kategória:Slovenské športové ocenenia
Goban

**Goban** môže byť:

* írsky mních a svätec zo 7. storočia, pozri Goban (svätec)
* herná doska pochádzajúca z Ázie, pozri Goban (hracia doska)
Konkláve v auguste 1978

Prvé pápežské konkláve v roku 1978 sa konalo v auguste po smrti pápeža Pavla VI. 6. augusta. Začiatok konkláve bol stanovený na 25. augusta a skončilo 26. augusta. Zo 114 oprávnených kardinálov voliteľov sa ho zúčastnili všetci okrem troch. Po 4 kolách hlasovania bol za nového pápeža zvolený benátsky patriarcha Albino Luciani, ktorý si ako prvý pápež v dejinách zvolil dvojité meno Ján Pavol I. na počesť svojich predchodcov Jána XXIII. a Pavla VI.

## Zbor voliteľov
Hoci bolo v čase voľby celkovo 129 žijúcich kardinálov, toto konkláve bolo prvé, ktoré sa riadilo zákonom Ingravescentem aetatem (1970), ktoré vylučovalo kardninálov zo spoluúčasti na konkláve, z dôvodu dovŕšenia veku 80 rokov v deň začatia konkláve. Toto pravidlo vylúčilo 15 kardinálov. Podľa niektorých zdrojov však počet odovzdaných hlasov Lucianimu v konečnom hlasovaní bol taký vysoký, že ani teoretický jednotný odpor týchto 15 kardinálov by nezmenil výsledok. Nakoniec sa voľby zúčastnilo 111 zo 114 kardinálov voliteľov. Traja sa nezúčastnili z dôvodu choroby.

### Zoznam kardinálov s právom voliť

Toto je zoznam kardinálov, ktorí mali právo voliť pápeža (v zozname sú uvedený podľa abecedy).

Toto je zoznam kardinálov, ktorí sa nezúčastnili konkláve z dôvodu choroby.

Kategória:Konkláve
Studený potok (prítok Nitry)

**Studený potok** je krátky vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitry s dĺžkou približne 3 km a je tokom IV. rádu. 

## Priebeh toku
Potok pramení na východnom okraji Strážovských vrchov, v geomorfologickom podcelku Zliechovská hornatina a jej časti Javorinka, na južných svahoch vrchu Smrekovica (), v nadmorskej výške približne  Od prameňa v lesnom poraste v závere nevýraznej Studenej doliny tečie juhovýchodným až južným smerom. Onedlho priberá krátky pravostranný prítok spod nevýrazného hrebeňa a opúšťa Strážovské vrchy. Pokračuje do Prievidzskej kotliny, ktorá je podcelkom Hornonitrianskej kotliny a priberá menší a onedlho i významnejší pravostranný prítok. V strednej časti už bez významnejších prítokov preteká okrajom tzv. Nitrianskeho poľa cez pásmo lesných porastov. Na dolnom toku priberá krátky ľavostranný prítok a vteká do intravilánu obce Kľačno. Tu podteká hlavnú cestu I/64 a následne sa v nadmorskej výške približne  vlieva ako pravostranný prítok do rieky Nitry. Potok patrí do širšieho povodia rieky Váh.

Potok pramení a preteká iba územím obce Kľačno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Strážovské vrchy, Zliechovská hornatina, Javorinka (geomorfologická časť)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kľačno
Cilicium

náhľad|'''Cilicium''' alebo '''košeľa z vlasov''' patriaca kresťanovi so sadou modlitebných korálikov zavesených na pútku na opasku, ktoré slúžilo na upevnenie opasku, ktorý sťahoval odev okolo pása.

**Cilicium** (známa tiež ako *vlásnica, vrecovina* či *košeľa z kozej srsti*) je odev z hrubej látky vyrobený z kozej srsti, ktorý sa nosí vo forme košele alebo opaska okolo tela ako prejav umŕtvovania a pokánia. Latinský názov je údajne odvodený od oblasti Kilíkia, kde sa táto látka vyrábala, ale pravdepodobne bola známa a používaná dávno predtým, ako jej bol daný tento názov.

Používajú ju príslušníci rôznych kresťanských cirkví ako dobrovoľný prostriedok pokánia a umŕtvenia tela. Často sa nosí počas kresťanského pôstu, najmä na Popolcovú stredu, Veľký piatok a iné piatky pôstneho obdobia. Vo Svätom písme písme často spomína vrecovina ako symbol smútku a pokánia, odev z ťavej srsti, ktorý nosil svätý Ján Krstiteľ, bol nepochybne podobný.

V raných dobách kresťanstva sa jej používanie ako prostriedku telesného umŕtvenia a ako pomôcky pre nositeľa pri odolávaní pokušeniam tela stalo veľmi bežným nielen medzi askétmi a tými, ktorí túžili po živote dokonalosti, ale aj medzi bežnými laikmi vo svete, ktorí ju používali ako nenápadný protijed na vonkajší luxus a pohodlie svojho života. Napríklad svätý Hieronym spomína, že *vlasnicu* často nosili pod bohatými a honosnými rúchami muži vo vysokých svetských pozíciách. Svätý Atanáz, svätý Ján Damascenský, Teodoret a mnohí ďalší tiež svedčia o jej používaní vo svojej dobe. Svätý Benedikt sa o ňom vo svojich pravidlách konkrétne nezmieňuje, ale údajne ho nosili mnohí z raných benediktínov, hoci to nebolo predpísané univerzálne v celom ráde.

## Referencie

## Iné projekty

Kategória:Kresťanstvo
Hráč roka FIFA 2001

**[[Futbalista roka FIFA|Hráč roka FIFA]] 2001** (angl. *FIFA World Player of the Year 2001*) bol **11. ročník** udeľovania ocenenia Medzinárodnej futbalovej federácie (FIFA) pre najlepšieho futbalistu sveta. Slávnostné vyhlásenie sa uskutočnilo 17. decembra 2001 v Zürichu. Víťazom sa stal Luís Figo, ktorý zvíťazil s tesným náskokom 12 bodov pred Davidom Beckhamom, ktorý obsadil druhé miesto.

Išlo zároveň o historicky **1. ročník**, v ktorom bola po prvýkrát udelená aj cena pre ženy  **Futbalistka roka FIFA 2001** (*FIFA Women’s World Player of the Year 2001*). Laureátkou sa stala Mia Hammová.

## Systém hlasovania
**Muži**: Víťaz ocenenia bol určený hlasovaním národných trénerov mužských reprezentácií členských krajín FIFA. V roku 2001 sa hlasovania zúčastnilo 130 národných trénerov z celého sveta. Každý tréner vybral troch hráčov, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráč s najvyšším počtom bodov získal ocenenie.

**Ženy**:  Víťazka ocenenia bola určená hlasovaním národných trénerov ženských reprezentácií členských krajín FIFA. V roku 2001 sa hlasovania zúčastnilo 72 národných trénerov. Každý tréner vybral tri hráčky, pričom prvému miestu bolo pridelených 5 bodov, druhému 3 body a tretiemu 1 bod. Body sa následne sčítali a hráčka s najvyšším počtom bodov získala ocenenie.

## Výsledky
Poznámky:
***Poradie** – konečné umiestnenie v hlasovaní
***Hráč** – meno hodnoteného hráča
***5B** – počet hlasov za 1. miesto (5 bodov)
***3B** – počet hlasov za 2. miesto (3 body)
***1B** – počet hlasov za 3. miesto (1 bod)
***Bodov** – celkový počet získaných bodov
***Klub(y)** – klub alebo kluby, v ktorých hráč pôsobil počas daného kalendárneho roka

## Muži

zdroj: 

## Ženy

zdroj: 

## Referencie

## Externé odkazy
**Muži:**
* Hráč sveta FIFA 2001výsledky hlasovania (pdf)
* Hlasy trénerov FIFA 2001 (pdf)
**Ženy:**
* Hráčka sveta FIFA 2001výsledky hlasovania (pdf)
* Hlasy trénerov FIFA 2001 (pdf)

## Zdroj

Kategória:Futbalové ocenenia
Kategória:Futbal v 2001
Kategória:FIFA
Arsène Lupin

**Arsène Lupin** alebo **Arsene Lupin** môže byť:

* francúzska fiktívna postava, pozri Arsène Lupin (postava)
* francúzsko-taliansko-španielsko-britský film z roku 2004, pozri Arsene Lupin (film z roku 2004)
* americký film z roku 1932, pozri Arsène Lupin (film z roku 1932)
* americký film z roku 1917, pozri Arsene Lupin (film z roku 1917)
* koprodukčný televízny seriál z rokov 1971 až 1974, pozri Arsène Lupin (seriál)
Miloš Jurkovič

**Miloš Jurkovič** môže byť:

* slovenský historik, fotograf, múzejník a publicista (19001987), pozri Miloš Jurkovič (historik)
* slovenský hudobník, vysokoškolský pedagóg a rektor Vysokej školy múzických umení (* 1937), pozri Miloš Jurkovič (hudobník)

Jurkovič, Miloš
Odstavenie

náhľad|Batoľaťu sa ponúka detská výživa
**Odstavenie** je proces postupného uvádzania dieťaťa alebo mláďaťa iného cicavca do prijímania dospelej potravy, pričom sa odoberá zásobovanie materským mliekom. V Spojenom kráľovstve sa odstavenie primárne vzťahuje na zavádzanie tuhej stravy v 6 mesiacoch; v Spojených štátoch sa to primárne vzťahuje na ukončenie dojčenia.

Tento proces prebieha iba u cicavcov, pretože iba cicavce produkujú mlieko. Mláďa sa považuje za úplne odstavené, keď už nie je dojčené žiadnym materským mliekom (alebo náhradou dojčenskej výživy z fľaše).

## Referencie

## Pozri aj
* baby-led weaning
* dlhodobé dojčenie
* tandemové dojčenie
* rozostup medzi pôrodmi

## Zdroj

Kategória:Materstvo
Kategória:Dojčenie
Laktivizmus

[náhľad|[Brazília|Brazílske laktivistky na prvom proteste Femen Brasil proti sexualizácii dojčenia, ktoré požadujú slobodu dojčenia a svojich prsníkov]]
**Laktivizmus** (zložené zo slov „laktácia“ a „aktivizmus“; ) je doktrína alebo prax energickej akcie alebo zapojenia sa ako prostriedku na dosiahnutie kultúry dojčenia, niekedy prostredníctvom demonštrácií, protestov atď. za dojčenie. Podporovatelia, nazývaní „**laktivisti**“, sa snažia protestovať proti porušovaniu Medzinárodného kódexu marketingu náhrad materského mlieka spoločnosťami a priemyslom vyrábajúcim umelé mlieko. Laktivizmus je téma, ktorá odkedy tento termín získal na popularite okolo roku 2015 v západnom svete negatívne aj pozitívne konotácie. Kontroverzná diskusia o laktivizme je ovplyvnená osobnou identitou, protichodným výskumom, veľkými korporáciami a politickými programami. Keďže dojčenie je osobným rozhodnutím, vznikajú výzvy s množstvom hlasov, ktoré sa vyjadrujú na podporu alebo odrádzanie od laktivizmu. Kázané presvedčenia o tom, či by matka mala dojčiť, siahajú od odsudzovania matiek, ktoré nedojčia, naznačujúc alebo priamo tvrdiac, že ​​fyzicky ubližujú svojim deťom, až po opačný koniec spektra, ktorý tvrdí, že materské mlieko a dojčenie nemajú žiadne výhody. Uprostred diskusie o laktivizme sa nevenuje pozornosť ani neodkazuje na kohokoľvek, kultúry alebo krajiny mimo západného sveta. Vynechávaním iných prístupov, spoločenských noriem a reakcií na laktivizmus sa vytvára úzke zameranie a vylučujú sa mnohé dojčiace aj nedojčiace matky.

## Referencie

## Pozri aj
* dojčenie na verejnosti
* propagácia dojčenia

## Externé odkazy
* What is Lactivism? (po anglicky)

## Zdroj

Kategória:Aktivizmus
Kategória:Materstvo
Kategória:Dojčenie
Medzinárodná spevácka súťaž Mikuláša Schneidera-Trnavského

**Medzinárodná spevácka súťaž Mikuláša Schneidera-Trnavského** je medzinárodná spevácka súťaž konaná každé dva roky v Trnave, ktorej poslaním je „je vyhľadávanie mladých talentovaných interpretov koncertného vokálneho umenia, podnecovanie ich ďalšieho umeleckého rastu, propagácia vokálnej tvorby s akcentom na tvorbu Mikuláša Schneidera-Trnavského“. Koná sa každý druhý rok. Súťaž organizuje Hudobné centrum a Trnavský samosprávny kraj spolu s mestom Trnava. Prezývaná je aj „Schneidrovka“. V roku 2025 sa uskutočnil 26. ročník.

## História
Súťaž vznikla v roku 1971 ako národná. Spoluzakladala ju aj Terézia Ursínyová. Medzi víťazov patria: Peter Dvorský, Ľubica Orgonášová, Miroslav Dvorský, Gustáv Beláček, Magdaléna Kožená, Štefan Kocán, Terézia Babjaková a Slávka Zámečníková. Ročníky 2012 a 2014 sa neuskutočnili. V roku 2025 sa súťaže zúčastnilo 62 spevákov a speváčok z 12 krajín. Tento ročník sa konal v Divadle Jána Palárika.

## Podmienky
V súťaži sú (stav z roku 2025) dve kategórie, pre mladších a starších spevákov a speváčky: „I. kategória má tri kolá, súťažný repertoár je menej náročný. Do tejto kategórie sa môžu prihlásiť speváci narodení po roku: ženy – 2001 / muži -1999“ a „II. kategória má tri kolá, súťažný repertoár je náročnejší. Do tejto kategórie sa môžu prihlásiť speváci narodení po roku: ženy – 1992 / muži – 1989“. Udeľujú sa aj mimoriadny ceny.

## Referencie

## Externé odkazy
* Oficiálna stránka

Kategória:Spevácke súťaže
Kategória:Hudba na Slovensku
Kategória:Kultúra v Trnave
Marian Alojz Mayer

PhDr. **Marian Alojz Mayer** CSc. (* 10. december 1948, Bratislava – † 11. december 2023) bol slovenský muzikológ, organológ a vysokoškolský pedagóg. „Špecializoval sa na výrobu a servis hudobných nástrojov. V oblasti výskumu sa zameriaval na píšťaľové organy na Slovensku, ale aj na širšie otázky vývoja píšťaľového organa a dejín výrobcov tohto nástroja pôsobiacich na Slovensku od najstarších čias až po súčasnosť.“

## Životopis
V rokoch 19671972 študoval pomocné vedy historické na Filozofickej fakulte Univerzity Komenského. Od roku 1972 bol odborným asistentom na Stavebnej fakulte Slovenskej vysokej školy technickej, následne od roku 1976 do roku 1988 na Katedre teórie a dejín architektúry, kreslenia a modelovania Fakulty architektúry SVŠT. V roku 1978 získal titul PhDr., v rokoch 1983 až 1988 bol externým ašpirantom na Umenovednom ústave Slovenskej akadémie vied. V rokoch 1988 až 1989 pracoval ako vedúci nástrojárskej dielne na reštaurovanie historických organov v Slovenskom hudobnom fonde. Od roku 1990 bol externý pedagóg organológie a dejín organa na VŠMU v Bratislave. Na Hudobnej a tanečnej fakulte Vysokej školy múzických umení vyučoval predmety *Dejiny a literatúru organa* a *Náuku o organe*. Od rovnakého roku bol expert na organy v Štátnom ústave pamiatkovej starostlivosti (dnes Pamiatkový úrad). V roku 1997 sa stal spoluautorom projektu a odborným garantom prieskumu píšťaľových organov na Slovensku na pôde Národného hudobného centra (od 1999 Hudobné centrum). Od roku 2014 do roku 2021 bol členom Komisie odborníkov pre historické organy pri Hudobnom centre.
 
Spolupracoval na vzniku festivalu Slovenské historické organy a v rokoch 1992 až 2019 bol jeho odborným garantom.

## Referencie

## Externé odkazy
* Marian Alojz Mayer na webe Hudobného centra
* Zoznam diel Mariana Alojza Mayera v súbornom katalógu Slovenskej národnej knižnice

Kategória:Osobnosti z Bratislavy
Kategória:Slovenskí muzikológovia
Kategória:Organológovia
Kategória:Slovenskí hudobní pedagógovia
Kategória:Slovenskí vysokoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Stavebnej fakulte Slovenskej technickej univerzity v Bratislave
Kategória:Vyučujúci na Fakulte architektúry Slovenskej technickej univerzity v Bratislave
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Nadežda Timofejevna Bosikovová

**Nadežda Timofejevna Bosikovová** (; * 17. jún 1972, Pavlodar, Kazašská SSR, Sovietsky zväz) je ruská futbalová trénerka a bývalá hráčka. Svoju futbalovú kariéru začala v roku 1988 v klube Poltava Junost, o rok neskôr prestúpila do klubu Krasnodar Sedin-SHISS. V roku 1990 prestúpila do klubu Energije Voronež, kde hrala na poste útočníčky. V roku 1992, ako členka voronežského klubu, sa zúčastnila prvého žrebu Ruského šampionátu. V sezónach 1994, 1995, 1996, 1997, 1998 a 2000 sa stala najlepšou strelkyňou ruského šampionátu s 31, 37, 39, 21, 19 a 30 gólmi.

V súvislosti s narodením jej syna Matveja bola nútená prerušiť svoju futbalovú kariéru. V roku 2004 zostala verná klubu Energija Voronež, keď v dôsledku odchodu hráčov z tímu zostala jedinou významnou futbalistkou. V majstrovstvách ZSSR a Ruska a ako súčasť Energije, odohrala 242 zápasov a strelila 276 gólov. Svoju hráčsku kariéru ukončila v roku 2012. Pôsobila ako hlavná trénerka tímu Energija Voronež.

Bosiková reprezentovala Ruskú ženskú futbalovú reprezentáciu, v 28 zápasoch strelila 18 gólov. V kvalifikácii na Majstrovstvá sveta žien FIFA 1999 strelila gól v zápase v play-off Ruska nad Fínskom, ale nebola zaradená do nominácie na finálový turnaj. Zúčastnila sa aj kvalifikácie na Majstrovstvá sveta žien 2003, ale nebola opätovne povolaná na finálový turnaj.

## Tituly
* 5 – Ruská liga (1995, 1997, 1998, 2002, 2003)
* 7 – Ruský pohár (1993, 1995, 1996, 1997, 1999, 2000, 2001)

## Referencie

## Zdroj

Kategória:Ruské futbalistky
Struk (vemeno)

náhľad|Schéma vývoja cecku vo vertikálnom reze
[náhľad|Štyri struky na kravskom [vemeno|vemene]]
[náhľad|Tri struky [ošípaná|prasnice plemena German Genetic]]
**Struk** alebo **cecok** je časť mliečnych žliaz cicavcov, z ktorej prúdi alebo je vypúšťané mlieko za účelom kŕmenia mláďat. U mnohých cicavcov struk vyčnieva z vemena. Počet strukov sa líši v závislosti od druhu cicavca a často zodpovedá priemernej veľkosti vrhu daného zvieraťa. V niektorých prípadoch sa struky samíc zvierat doja na účely ľudskej spotreby.

Kvalita niektorých domestikovaných zvierat je určená stanovením požadovaných charakteristík, ako je veľkosť a umiestnenie strukov.

## Referencie

## Pozri aj
* prsná bradavka
* vemeno
* dojenie

## Zdroj

Kategória:Prsník
Kategória:Cicavce
Maliar z Atén 1183

**Maliar z Atén 1183** je konvenčné meno atického maliara červenofigúrových váz, pôsobiaceho v poslednej štvrtine 5. storočia pred Kr.
 
Maliara z Atén 1183, jedného z najmladších manieristov, pomenovali podľa miesta uloženia (Národné archeologické múzeum v Aténach 1183) a evidenčného čísla jeho rukou zdobeného červenofigúrového peliké. Na základe štylistickej analýzy mu bolo pripísaných len niekoľko pelikai (s krátkymi krkmi a baňatými telami) a jedna hydria. Niektoré jeho pelikai sú tvarom, figurálnou výzdobou a ornamentmi príbuzné vázam pripisovaným Maliarovi dinosu ( *Dinos Painter*). Pri ich výzdobe uprednostňoval hudobné a dionýzovské scény. Jeho učiteľom bol zrejme Maliar Héfaista.

Na peliké z Atén je zobrazený muž s tráckou kitharou (ktorá bola menej obvyklá) na vysokom pódiu, ako ho Niké korunuje vencom za víťazstvo v hudobnej súťaži, zatiaľ čo mu iná Niké nesie dve hydrie (okrem toho je na stĺpe zobrazené „zobákovité“ oinochoé – možno ďalšia cena, zo striebra?) a ďalšia bradatá postava sa na to s obdivom pozerá (zobrazené postavy majú na sebe bohato zdobené javiskové kostýmy) V nemytologických kontextoch sa trácka kithara objavuje v scénach súvisiacich s hudobnými súťažami a divadlom. Na najmenej šiestich vázach z druhej polovice 5. storočia pred Kr. ju držia víťazní umelci v scénach zobrazujúcich hudobné súťaže. 
 
## Referencie

Kategória:Maliari starovekého Grécka
Slávka Zámečníková

**Slávka Zámečníková** (* 23. december 1991, Bánovce nad Bebravou) je slovenská operná speváčka, sopranistka.

## Životopis
V rokoch 2010 až 2014 študovala spev na Konzervatóriu v Bratislave (jej učiteľka bola Božena Ferancová). Následne v rokoch 2014 až 2019 študovala spev na Hochschule für Musik Hanns Eisler Berlin (pedagogička Anna Samuil) kde získala magisterský titul. V rokoch 2017 až 2019 bola členkou Operného štúdia berlínskej Štátnej opery Unter den Linden. Pôvodne mala debutovať ako prvá dáma v *[[Čarovná flauta|Čarovnej flaute]]*, ale musela zaskočiť za chorú kolegyňu a tak debutovala v *Scénach z Goetheho Fausta*.

V júni 2018 debutovala v opere Národního divadla. Od roku 2020 je sólistka Viedenskej štátnej opery. Na tamojšom javisku debutovala 13. októbra 2020 ako Norina v opere *Don Pasquale*.

Hosťovala okrem iného v parížskej opere, Štátnej opere v Berlíne a Slovenskom národnom divadle. Účinkovala ako grófka vo *[[Figarova svatba|Figarovej svatbe]]* ako aj Poppea (*[[Korunovácia Poppey]]*), Nannetta (*[[Falstaff]]*), Donna Anna (Don Giovanni), Sophie (*[[Werther]]*), Pamina (*[[Čarovná flauta]]*).

## Ocenenia
(výber)
* Cena Nadácie Tatra banky za umenie (2021) „v kategórii Mladý tvorca - za stvárnenie titulnej postavy v opere Claudia Monteverdiho Korunovácia Poppey na javisku Viedenskej štátnej opery“
* Medzinárodná spevácka súťaž Stanisława Moniuszka (2019) 2. miesto.
* Medzinárodná spevácka súťaž Mikuláša Schneidera-Trnavského (2017) 1. cena v 2. kategórii, Cena Slovenského národného divadla, Cena Galérie Miro, Cena Otokara Kleina
* Medzinárodná spevácka súťaž Antonína Dvořáka v Karlových Varoch (2016) 1. miesto v kategórii Junior ženy, titul absolútny víťaz, Cena Národného divadla Praha, Cena Festivalu Pražské jaro, Cena Antonína Dvořáka, Cena za najlepšiu interpretáciu barokovej árie

## Referencie

## Externé odkazy
* Slávka Zámečníková na webe Hudobného centra

Kategória:Osobnosti z Bánoviec nad Bebravou
Kategória:Slovenské operné speváčky
Kategória:Sopranistky
Kategória:Absolventi Konzervatória v Bratislave
Kategória:Absolventi Hochschule für Musik Hanns Eisler Berlin
Kategória:Členovia súboru Viedenskej štátnej opery
Hollywood (rozlišovacia stránka)

**Hollywood** môže byť:

* časť mesta Los Angeles, pozri Hollywood
* mesto v americkom štáte Florida, pozri Hollywood (Florida)
* americký dramatický miniseriál, pozri Hollywood (miniseriál)
* skladba kanadskej rockovej skupiny Nickelback, pozri Hollywood (skladba)
* americký film z roku 1923, pozri Hollywood (film z roku 1923)

## Iné projekty
Cucco (Udine)

**Cucco** je osada (*frazione*) obce Malborghetto Valbruna v provincii Udine, v talianskom regióne Furlansko-Júlske Benátky.

Podľa odhadu z 2011 mala lokalita 76 obyvateľov. Lokalita sa nachádza v nadmorskej výške 700 m.

## Referencie

## Literatúra
* 
* 
* 
* 
* 
* 

## Zdroj

Kategória:Obce v Taliansku
Mamogenéza

[náhľad|Päť vývojových fáz [žena|ženských prsníkov podľa Tannerovej stupnice]]
**Mamogenéza** alebo **vývoj prsníkov** je komplexný biologický proces u primátov, ktorý prebieha počas celého života samice.

Prebieha v niekoľkých fázach vrátane prenatálneho vývoja, puberty a tehotenstva. Pri menopauze sa vývoj prsníkov zastavuje a nastáva atrofia prsníkov. Mamogenéza vedie k výrazným a vyvinutým štruktúram na hrudníku, známym ako prsníky u primátov, ktoré slúžia predovšetkým ako mliečne žľazy. Tento proces je sprostredkovaný rôznymi hormónmi (a rastovými faktormi), z ktorých najdôležitejšie patria estrogén, progesterón, prolaktín a rastový hormón.

## Zdroj

Kategória:Prsník
Laktácia

[náhľad|Dojčenie [mačka domáca|mačiatok]]
[náhľad|Laktujúca samica [kojota s viditeľnými ceckami]]

**Laktácia** opisuje sekréciu mlieka z mliečnych žliaz a časové obdobie, počas ktorého matka laktuje, aby nakŕmila svoje mláďatá. Tento proces prirodzene prebieha u všetkých pohlavne dospelých samica cicavca, hoci môže predchádzať cicavcom. Proces kŕmenia mliekom u všetkých samičiek sa nazýva dojčenie. Novorodenci často produkujú neonatálne mlieko z vlastného prsného tkaniva, ktoré je hovorovo známe ako „witch's milk“.

U väčšiny druhov je laktácia znakom toho, že samica bola v určitom okamihu svojho života gravidná, hoci u ľudí a kôz sa to môže stať aj bez gravidity. Takmer každý druh cicavca má cecky; okrem jednotrémových cicavcov, cicavcov kladúcich vajíčka, ktoré namiesto toho vypúšťajú mlieko cez kanáliky v bruchu. Len u hŕstky druhov cicavcov, určitých druhov netopierov, je produkcia mlieka normálnou funkciou samca.

Galaktopoéza udržiava produkciu mlieka. Táto fáza vyžaduje prolaktín. Oxytocín je rozhodujúci pre „uvoľnovací reflex“ v reakcii na satie. Galaktorea je produkcia mlieka nesúvisiaca s dojčením. Môže sa vyskytnúť u samcov a samíc mnohých druhov cicavcov v dôsledku hormonálnej nerovnováhy, ako je hyperprolaktinémia.

## Referencie

## Iné projekty

## Pozri aj
* indukovaná laktácia
* mlieko
* materské mlieko
* prsník
* vemeno
* dojčenie
* dojenie
* erotická laktácia

## Zdroj

Kategória:Prsník
Kategória:Mlieko
Kategória:Dojčenie
Agalakcia

**Agalakcia**, **agalaktorea**, **hypogalakcia** alebo **hypogalaktorea** je produkcia materského mlieka v denných objemoch, ktoré úplne nepokrývajú nutričné ​​potreby dieťaťa.

Tvorba materského mlieka sa zvyšuje v reakcii na dopyt dieťaťa po mlieku a znižuje sa, keď mlieko ostáva v prsníkoch. Nízka tvorba mlieka je zvyčajne spôsobená dlhodobým zostávaním mlieka v prsníkoch alebo nedostatočným odvádzaním mlieka z prsníkov počas kŕmenia. Zvyčajne sa tomu dá predísť, pokiaľ nie je spôsobená zdravotnými problémami, ktoré sa odhadujú na päť až pätnásť percent žien.

Niekoľko bežných mylných predstáv často vedie matky k presvedčeniu, že majú málo mlieka, hoci ho v skutočnosti produkujú dostatok. Skutočne nízka tvorba mlieka je pravdepodobná, ak sa dieťa dobre prisaje a prehĺta z prsníka, napriek tomu dobre nerastie alebo vykazuje známky dehydratácie či podvýživy a nemá zdravotný problém, ktorý by vysvetľoval nedostatočný rast. Hlavnou metódou na zvýšenie tvorby mlieka je zlepšenie dojčiacich postupov a/alebo odsávanie mlieka pomocou odsávačky mlieka alebo ručného odsávania. Liek domperidón u niektorých žien zvyšuje tvorbu mlieka. Pre matky, ktoré nemôžu výlučne dojčiť, dojčenie v čo najväčšej možnej miere s doplnkovou výživou podľa potreby ponúka mnoho výhod oproti samotnej výžive.

## Referencie

## Pozri aj
* ťažkosti s dojčením
* laktácia
* hypergalakcia
* galaktorea

## Zdroj

Kategória:Mlieko
Kategória:Materstvo
Kategória:Dojčenie
Kategória:Choroby prsníkov
Olešnica

**Olešnica** je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitry s dĺžkou približne 5 km a je tokom IV. rádu. 

## Priebeh toku
Potok pramení na východnom okraji Strážovských vrchov, v geomorfologickom podcelku Zliechovská hornatina a jej časti Javorinka, na juhovýchodnom úbočí Dlhej lúky (), v nadmorskej výške približne . Od prameňa v lesnom poraste v závere nevýraznej doliny tečie juhovýchodným až južným smerom. Onedlho priberá krátky ľavostranný prítok spod vrchu Jazvečie () a následne aj potok spod nevýrazného hrebeňa a pokračuje údolím na juhovýchod. V strednej časti opúšťa Zliechovskú hornatinu aj Strážovské vrchy a zvyškom toku pokračuje Prievidzskou kotlinou, ktorá je podcelkom Hornonitrianskej kotliny. Na okraji súvislého lesného porastu priberá svoj najvýznamnejší, pravostranný prítok z lokality Vykúpené a tečie prevažne južným smerom oblasťou nesúvislých porastov. Na dolnom toku už bez významnejších prítokov vteká do intravilánu obce Kľačno, kde podteká hlavnú cestu I/64 a následne sa v nadmorskej výške približne  vlieva ako pravostranný prítok do rieky Nitry. Potok patrí do širšieho povodia rieky Váh.

Potok pramení a preteká iba územím obce Kľačno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Strážovské vrchy, Zliechovská hornatina, Javorinka (geomorfologická časť)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kľačno
Hattín

**Hattín** alebo **Hittin** bola dedina nachádzajúca sa 8 kilometrov západne od Tiberiasu. Uvádza sa ako miesto bitky pri Hattíne v roku 1187, v ktorej Saladin medzi Druhou križiackou výpravou a Treťou križiackou výpravou porazil kresťanské vojská, aby neskôr dobyl Jeruzalem. Nachádzala sa na severných svahoch dvojitého kopca známeho ako Hattínske rohy. Bola strategicky a obchodne významná vďaka polohe s výhľadom na planinu, ktorá sa na východe otvára do pobrežných nížin Tiberiadského jazera a na západe je spojená horskými priesmykmi vedúcimi k rovinám dolnej Galiley. Tieto roviny s ich východozápadnými priechodmi slúžili ako trasy pre obchodné karavány a vojenské invázie v priebehu vekov.

Od 16. storočia až do konca prvej svetovej vojny dedina patrila do Osmanskej ríše. Potom bola súčasťou Britského mandátu v Palestíne. Dedina bola 17. júla 1948 obsadená Izraelom, po tom, čo jej obyvatelia utiekli zo svojich domovov kvôli okupácii Nazaretu. V neskorších rokoch boli na území dediny Hattín postavené mošavy Arbel a Kfar Zeitim.

Na území niekdajšej dediny Hattín sa nachádza svätyňa Nabi Shu'ayb, ktorú uctieva drúzska a sunnitská komunita ako hrobku Jetra.

## Referencie

## Iné projekty

Kategória:Osmanská ríša
Kategória:Zaniknuté obce
Kategória:Izraelsko-palestínsky konflikt
Kategória:Palestína
Kategória:Križiaci (dejiny)
Lucia Papanetzová

doc. **Lucia Papanetzová** ArtD. (* 1. august 1978, Lučenec) je slovenská hudobná skladateľka a vysokoškolská pedagogička.

## Životopis
V rokoch 1992 až 1997 študovala odbor cirkevná hudba (organ – Ladislav Kiss, zborové dirigovanie – Pavol Tužinský) na Konzervatóriu Jána Levoslava Bellu v Banskej Bystrici. Petrohradský skladateľ a klavirista Jevgenija Iršaia jej tam sprostredkoval prvý kontakt s kompozíciou. V štúdiu pokračovala na Hudobnej a tanečnej fakulte Vysokej školy múzických umení (HTF VŠMU). Po absolvovaní odboru skladba v roku 2003 u prof. Vladimíra Bokesa pokračovala u rovnakého pedagóga v doktorandskom štúdiu. Absolvovala ho v roku 2006.

V roku 2002 sa podieľala na založení zoskupenia SOOZVUK, „ktoré zohralo v priebehu svojej desaťročnej existencie dôležitú úlohu v rozvoji súčasnej vážnej hudby na Slovensku.“ Založila a viedla Študentský festival súčasnej hudby ORFEUS. Od začiatku výuky na VŠMU v roku 2004 bola vedúca Katedry skladby a dirigovania, predseda akademickému senátu VŠMU, bola prodekankou HTF VŠMU a od decembra 2022 je prorektorka VŠMU pre vzdelávanie.

## Ocenenia
* Cena Jána Levoslava Bellu (2004) za dielo *Passacaglia*

## Diela
Výber zo zoznamu Hudobného centra:
### Javiskové
* 2012: *Malý princ* rozprávka, motív Antoine de Saint-Exupéry, text M. Fridrich

### Pre sláčikový orchester
* 2000: *Meditácie vďaka Bachovi*
* 2012: *Canon* 

### Pre sólový nástroj a orchester
* 2000: *Moment music*
* 2003: *Passacaglia*
* 2004: *Teleportácia*

### Pre 10 až 15 nástrojov
* 2014: *Komorná symfónia*

### Vokálno-inštrumentálne komorné diela
* 2022: *Agnus Dei* pre veľký zmiešaný zbor, elektrickú gitaru, trúbku a organ

## Referencie

## Externé odkazy
* Lucia Papanetzová na webe Hudobného centra

Kategória:Osobnosti z Lučenca
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Slovenskí vysokoškolskí pedagógovia
Kategória:Absolventi Konzervatória Jána Levoslava Bellu
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Laureáti Ceny Jána Levoslava Bellu
Pavol Tužinský

doc. Mgr. art. **Pavol Tužinský** ArtD. (* 31. október 1958, Hronec/Podbrezová) je slovenský dirigent a vysokoškolský pedagóg. Diriguje opery, orchestre a zbory.

## Životopis
V rokoch 1973 až 1979 študoval husle (pedagóg Bohumil Urban) a klavír (pedagóg Anton Kállay) na Konzervatórium Žilina. V rokoch 19797 až 1984 študoval dirigovanie (Ladislav Slovák, Bystrík Režucha a komornú hru (Bohdan Warchal) na Vysokej škole múzických umení. Po jej absolvovaní pracoval ako asistent dirigenta v Opere Slovenského národného divadla. V rokoch 19831990 viedol Komorný orchester slovenských učiteľov a v rokoch 1987 až 1989 bol spolu s Jozefom Búdom vedúci miešaného zboru CANTUS. Pracoval v operete Národního divadla moravskoslezského v Ostrave a v Štátnej opere v Banskej Bystrici. od roku 1991 do roku 2009 bol šéfdirigentom Štátnej opery. V sezóne 2006/2007 bol tiež súčasne riaditeľ Slezského divadla Opava.

Spolupracoval tiež so Slovenskou filharmóniou, Symfonickým orchestrom Štátnej opery v Banskej Bystrici. Rovnako bol šéfdirigentom Symfonického orchestra Jána Cikkera v Banskej Bystrici. Od roku 2010 je hosťujúcim dirigentom Opery Slovenského národného divadla. „V Opere SND bolo výnimočnou udalosťou jeho naštudovanie Benešovej opery *The Players* v slovenskej premiére.“

Na Katedre dirigovania zboru Fakulty múzických umení Akadémie umení vyučuje predmety *Dirigovanie vokálno-inštrumentálnych diel*, *Teória dirigovania zboru*, *Komorný spev*, *Komorná hra/komorný spev*, *Príprava umeleckej časti dizertačnej práce*, *Teória interpretácie zborových diel*.

## Ocenenia
* Cena Národného osvetového centra (2019) „za dlhoročnú dirigentskú a pedagogickú činnosť v oblasti zborového spevu a inštrumentálnej hudby“
* Cena primátora (Banská Bystrica, 2018)

## Referencie

## Externé odkazy
* Pavol Tužinský na webe Hudobného centra

Kategória:Osobnosti z Hronca
Kategória:Slovenskí dirigenti
Kategória:Slovenskí hudobní pedagógovia
Kategória:Slovenskí vysokoškolskí pedagógovia
Kategória:Absolventi konzervatórií na Slovensku
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Vyučujúci na Akadémii umení v Banskej Bystrici
Dievča

[náhľad|''Krasnij ožеrеljе'' („Červený náhrdelník“), maľba [Aleksej Aleksejevič Harlamov|Alekseja Aleksejeviča Harlamova]]
[náhľad|''Letneje vremja'' („Letný čas“), maľba [Aleksej Aleksejevič Harlamov|Alekseja Aleksejeviča Harlamova]]
**Dievča** je nedospelý alebo dospievajúci človek, dieťa ženského pohlavia.

Vo vývoji ženy označuje zvyčajne obdobie od predškolského veku po obdobie pohlavného dospievania, puberty. Počas nej sa dievčatám rozvíjajú pohlavní orgány a sekundárne pohlavné znaky, najmä sa zväčšujú prsníky a rastie pubické ochlpenie. Hlavným znakom pohlavnej dospelosti ženy je začiatok ovulácie umožňujúci plodnosť, ktorá sa prejavuje prvou menštruáciou. Z hľadiska práva je dievča považované za dieťa, po dosiahnutí určitého veku potom prípadne za mladistvú a po dosiahnutí plnoletosti sa stáva dospelou ženou.

## Referencie

## Zdroj

Kategória:Žena
Kategória:Mláďatá
Kategória:Mládež
Blanka Juhaňáková

Prof. MgA. et MgA. **Blanka Juhaňáková** ArtD. (* 10. júl 1962, Skalica) je slovenská dirigentka, zbormajsterka a vysokoškolská pedagogička, pôsobí aj ako korepetítorka.

## Životopis
Pochádza z hudobnej rodiny: otec hrá na husle a matka učí spev. Začínala v Holíči na ľudovej škole umenia. V rokoch 1976 až 1980 študovala spev a klavír na Konzervatóriu v Bratislave. V období 1984 až 1988 študovala klavír na Janáčkovej akadémii múzických umení v Brne. Získala MgA, v rokoch 1988 až 1992 tam študovala dirigovanie a získala MgA. V rokoch 1983 až 1985 bola dirigentkou mužského zboru Bradlan. Od roku 1984 do roku 1989 bola pedagogičkou na Konzervatóriu v Bratislave. V rokoch 19891990 bola korepetítorka v Slovenskom národnom divadle. Od roku 1989 dirigovala zmiešaný zbor Cantus. V rokoch 1990 až 1994 bola korepetítorka na VŠMU.

V rokoch 1991 až 2001 bola dirigentkou a zbormajsterkou Slovenského filharmonického zboru. Od roku 1994 diriguje Octet Singers. V roku 2003 získala na Hudobnej a tanečnej fakulte Vysokej školy múzických umení doktorát z odboru dirigovanie zboru. V rokoch 2005 až 2014 bola hlavná zbormajsterka Slovenského filharmonického zboru, od roku 2006 hosťuje ako zbormajsterka Opery Slovenského národného divadla. Podľa VŠMU „pod jej vedením SFZ vyrástol na teleso mimoriadnych kvalít a dnes sa radí k najlepším európskym ansámblom svojho druhu.“ V roku 2005 sa habilitovala a v roku 2012 bola menovaná za profesorku.

## Ocenenia
(výber)
* Krištálové krídlo (2012) „za mimoriadne umelecké výkony na medzinárodných hudobných scénach v roku 2011“
* Cena Frica Kafendu (2005) za „za vynikajúce interpretačné výkony doma i v zahraničí, s prihliadnutím na a cappella koncert Slovenského filharmonického zboru 2. marca 2005 v Slovenskej filharmónii Bratislava“
* Celoslovenská súťaž speváckych zborov A kategórie (1992) absolútny víťaz a hlavná cena súťaže [ako dirigentka Miešaného speváckeho zboru Cantus]

## Referencie

## Externé odkazy
* Blanka Juhaňáková na webe Hudobného centra
* Oficiálna webstránka

Kategória:Osobnosti zo Skalice
Kategória:Slovenskí hudobní pedagógovia
Kategória:Slovenskí dirigenti
Kategória:Slovenskí zbormajstri
Kategória:Slovenskí univerzitní profesori
Kategória:Absolventi Konzervatória v Bratislave
Kategória:Absolventi Janáčkovej akadémie múzických umení
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Vyučujúci na Janáčkovej akadémiie múzických umení
Kategória:Držitelia Krištáľového krídla
Kategória:Laureáti Ceny Frica Kafendu